கேள்வி: அவனியாபுரம் ஜல்லிக்கட்டு - வரலாறு குறித்து விரிவாக சொல்லுங்கள்.
பதில்: பழந்தமிழ் இலக்கியங்களிலும் சிந்து வெளி நாகரீகம் ஏறுதழுவல் நடந்ததற்கான சான்றுகள் உள்ளன. 4 ஆயிரம் ஆண்டுகள் பழமையான சிந்து சமவெளி நாகரீக காலத்திலேயே ஜல்லிக்கட்டு புழக்கத்தில் இருந்துள்ளது. சிந்து சமவெளி நாகரீக காலத்தில் புழக்கத்தில் இருந்த பொருட்கள், தற்போதைய பாகிஸ்தான் உள்ள மொகஞ்சதாரோ கடந்த 1930-களில் கண்டெடுக்கப்பட்டன. அப்பொருட்கள் டெல்லியில் உள்ள தேசிய அருங்காட்சியகத்தில் பாதுகாக்கபட்டுள்ளன. சிந்து வெளி நாகரிகம் சார்ந்த முத்திரை ஒன்றில் ஒரு காளை உருவமும் அதை அடக்க முயலும் வீரரை அக்காளை தூக்கி எறிவதும் சித்தரிக்கப்பட்டுள்ளது. ஜல்லிக்கட்டு எனப்படும் ஏறுதழுவல் 2000 ஆண்டு பழமையானது ஆகும். 2014-ஆம் ஆண்டு நடந்த விளையாட்டில் மாடுபிடி வீரர்கள் 19 பேரும், பார்வையாளர்கள் 15 பேரும் காயமடைந்தனர். 14.01.2014 அன்று மட்டும் 338 காளைகள் கலந்துகொண்டன.[http://tamil.thehindu.com/tamilnadu/%E0%AE%85%E0%AE%B5%E0%AE%A9%E0%AE%BF%E0%AE%AF%E0%AE%BE%E0%AE%AA%E0%AF%81%E0%AE%B0%E0%AE%AE%E0%AF%8D-%E0%AE%9C%E0%AE%B2%E0%AF%8D%E0%AE%B2%E0%AE%BF%E0%AE%95%E0%AF%8D%E0%AE%95%E0%AE%9F%E0%AF%8D%E0%AE%9F%E0%AF%81-%E0%AE%95%E0%AE%BE%E0%AE%B3%E0%AF%88%E0%AE%95%E0%AE%B3%E0%AF%8D-%E0%AE%A4%E0%AE%BE%E0%AE%95%E0%AF%8D%E0%AE%95%E0%AE%BF%E0%AE%AF%E0%AE%A4%E0%AE%BF%E0%AE%B2%E0%AF%8D-35-%E0%AE%AA%E0%AF%87%E0%AE%B0%E0%AF%8D-%E0%AE%95%E0%AE%BE%E0%AE%AF%E0%AE%AE%E0%AF%8D/article5576974.ece?homepage=true|அவனியாபுரம் ஜல்லிக்கட்டு: காளைகள் தாக்கியதில் 35 பேர் காயம்]http://www.thehindu.com/news/national/tamil-nadu/41-injured-during-jallikattu-in-madurai/article5578422.ece
கேள்வி: அவனியாபுரம் ஜல்லிக்கட்டு - 2023 பற்றி தகவல் சொல்.
பதில்: 2023 ஆம் ஆண்டு ஜனவரி 15 ஆம் நாள் காலை 7 மணி முதல் மாலை 5 வரை போட்டி நடைபெற்றது. தொடக்க விழாவில் அமைச்சர்கள் பி. மூர்த்தி, பழனிவேல் தியாகராஜன், கீதா ஜீவன் ஆகியோர் கலந்து கொண்டனர். போட்டியில் முதல் இடத்தைப் பிடித்த ஜெய்ஹிந்த்புரம் விஜய் என்பவர் 28 காளைகளையும், இரண்டாமிடம் பிடித்த கார்த்தி என்பவர் 17 காளைகளையும், மூன்றாமிடம் பிடித்த விளாங்குடி பாலாஜி என்பவர் 14 காளைகளையும் பிடித்தனர். இதில் மொத்தம் 11 சுற்றுகளில் சுமார் 250 வீரர்களும் 737 காளைகளும் கலந்துகொண்டனர்.
கேள்வி: அவனியாபுரம் ஜல்லிக்கட்டு - 2024 பற்றி விளக்கவும்.
பதில்: 2024 ஆம் ஆண்டு ஜல்லிக்கட்டில் 817 காளைகளும் 435 வீரர்களும் கலந்து கொண்ட, பத்து சுற்றுகள் நடைபெற்ற போட்டியில், 17 காளைகளை அடக்கிய அவனியாபுரம், மதுரை கார்த்திக்கு முதல் பரிசாக மகிழுந்து, கன்றுடன் கூடிய கறவை பசுவும் பரிசாக வழங்கப்பட்டது. இரண்டாவது இடம் பிடித்த அவனியாபுரம் ரஞ்சித்குமாருக்கு ஒரு நிலைப்பேழை (பீரோ) மற்றும் மிதிவண்டி பரிசளிக்கப்பட்டது.
கேள்வி: அவனியாபுரம் ஜல்லிக்கட்டு - 2026 என்பது என்ன?
பதில்: 1,100 காளைகளுக்கும், 600 வீரர்களுக்கும் அனுமதியளிக்கப்பட்ட, 12 சுற்றுகளுடன் நடைபெற்ற 2026 ஆம் ஆண்டு அவனியாபுரம் ஜல்லிக்கட்டில் 22 காளைகளை அடக்கி, வலையங்குளம் ஊராட்சி பாலமுருகன் முதலிடம் பிடித்தார். இவருக்கு ரூ. 8 லட்சம் மதிப்புள்ள கார் பரிசாக வழங்கப்பட்டது. 17 காளைகளை பிடித்த அவனியாபுரம், மதுரை கார்த்திக் இரண்டாவது இடத்தை பிடித்து இருசக்கர வாகனத்தைப் பரிசாகப் பெற்றார். ரஞ்சித் என்பவர் 16 மாடுகள் பிடித்து மூன்றாவது இடத்தைப் பிடித்தார். சிறந்த காளையாக விருமாண்டி சகோதரர்களின் முத்து கருப்பன் காளை தேர்ந்தெடுக்கப்பட்டு உழவு இயந்திரம் (டிராக்டர்) பரிசாக வழங்கப்பட்டது.